भोजपुरी फ़िल्म जगत में इन दिनों निर्देशकों की सूची में एक नाम ने सबको अपनी प्रतिभा से चौंकाया है । मात्र एक रिलीज फ़िल्म से ही इन दिनों कई फिल्मो के निर्देशन में व्यस्त उस निर्देशक का नाम है धीरज कुमार ठाकुर । बिहार के सीतामढ़ी के मूल निवासी धीरज ठाकुर ने अपनी निर्देशन की पारी जाने माने निर्देशक रमाकांत प्रसाद के साथ बतौर सहायक शुरू की लेकिन यह उनकी प्रतिभा और मिलनसार व्यक्तित्व का ही असर था कि जल्द ही उन्हें बतौर निर्देशक बेटवा बाहुबली 2 मिल गई ।